Document ID: 32006R0927

ΚΑΝΟΝΙΣΜΌΣ (ΕΚ) αριθ. 927/2006 ΤΗΣ ΕΠΙΤΡΟΠΉΣ
της 22ας Ιουνίου 2006
για την αποδέσμευση του ειδικού αποθεματικού αναδιάρθρωσης που προβλέπεται στο άρθρο 1 παράγραφος 4 του κανονισμού (ΕΚ) αριθ. 1788/2003 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1788/2003 του Συμβουλίου, της 29ης Σεπτεμβρίου 2003, για τη θέσπιση εισφοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 1 παράγραφος 4,
Εκτιμώντας τα ακόλουθα:
(1)
Το άρθρο 1 παράγραφος 4 του κανονισμού (ΕΚ) αριθ. 1788/2003 προβλέπει ειδικό αποθεματικό αναδιάρθρωσης για την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία που αποδεσμεύεται από την 1η Απριλίου 2006 στο βαθμό που η κατανάλωση γάλακτος και γαλακτοκομικών προϊόντων επιτόπου στην εκμετάλλευση σε καθεμία από τις χώρες αυτές έχει μειωθεί από το 1998 ή το 2000, ανάλογα με τη χώρα.
(2)
Σύμφωνα με το άρθρο 1 παράγραφος 4 του κανονισμού (ΕΚ) αριθ. 1788/2003, η Τσεχική Δημοκρατία, η Εσθονία, η Λεττονία, η Λιθουανία, η Ουγγαρία, η Πολωνία, η Σλοβενία και η Σλοβακία υπέβαλαν στην Επιτροπή έκθεση η οποία περιγράφει λεπτομερώς τα αποτελέσματα και τις τάσεις τις υφιστάμενης διαδικασίας αναδιάρθρωσης στο γαλακτοκομικό τομέα των χωρών αυτών και, ιδίως, τη μετάβαση από την παραγωγή για κατανάλωση επιτόπου στην εκμετάλλευση προς την παραγωγή για την αγορά.
(3)
Σύμφωνα με τις εκθέσεις αυτές, η κατανάλωση επιτόπου στην εκμετάλλευση γάλακτος και γαλακτοκομικών προϊόντων μειώθηκε σε όλα τα εν λόγω κράτη μέλη.
(4)
Τα διαθέσιμα στατιστικά στοιχεία για την παραγωγή αναφέρουν ότι ένα όλο και μεγαλύτερο τμήμα της παραγωγής γάλακτος τίθεται σε εμπορία με τη μορφή «παραδόσεων» και ένα άλλο όλο και μικρότερο τμήμα με τη μορφή «απευθείας πωλήσεων».
(5)
Ως εκ τούτου, κρίνεται σκόπιμο να αποδεσμευτεί το ειδικό αποθεματικό αναδιάρθρωσης για την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία και να προβλεφθεί η κατανομή των ποσοτήτων που προκύπτουν στο τμήμα των παραδόσεων της εθνικής ποσότητας αναφοράς τους.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ειδικό αποθεματικό αναδιάρθρωσης που προβλέπεται στο άρθρο 1 παράγραφος 4 του κανονισμού (ΕΚ) αριθ. 1788/2003 αποδεσμεύεται για την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία. Οι ποσότητες που αποδεσμεύονται καθορίζονται στο παράρτημα του παρόντος κανονισμού.
Άρθρο 2
Οι ποσότητες που καθορίζονται στο παράρτημα προστίθενται στο εθνικό απόθεμα, όπως προβλέπεται στο άρθρο 14 του κανονισμού (ΕΚ) αριθ. 1788/2003 και χρησιμοποιούνται για τις παραδόσεις.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Απριλίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 2006.

Labels: 7
15
17
6